15 кастрычніка ў Віцебску ў Духаўскім кругліку адбылася прэзентацыя набора з паштовак і перакіднога календара “Віцебшчына старадаўняя”. Ідэя праекта з’явілася ў студэнткі-гісторыка Віцебскага дзяржаўнага універсітэта Ірыны Ханкевіч. Мадэлямі для фатографа Дзмітрыя Лося сталі сябры народнага клуба гістарычнай рэканструкцыі “Варгенторн” у сваіх старадаўніх строях, якія выкананыя ў строгай адпаведнасці з пэўнай эпохай. Прэзентавалі серыю тэматычных паштовак і настольных календароў з выявамі касцюмаў розных саслоўяў, якія можна было сустрэць на вуліцах Віцебска ў VIII - Х стагоддзях, кіраўнік віцебскіх моладзевых ініцыятыў Уладзімер Булаўскі і кіраўнік “Варгенторна” Макар Бабенка. Намеснік дырэктара Віцебскага абласнога краязнаўчага музея Валерый Шышанаў, які прысутнічаў на сустрэчы, падзякаваў аўтарам за актыўны ўдзел у папулярызацыі Віцебска, уклад у раскрыццё гістарычнай спадчыны і павелічэнне турыстычнай прыцягальнасці горада. Аднак Уладзімір Булаўскі адзначыў, што наклад календароў і набораў паштовак быў мізэрным — па 50 экзэмпляраў — таму ў свабодны гандаль ён не трапіць. Каб выдаць “Віцебшчына старадаўняя” у большай колькасці патрабуюцца або спонсары, або, калі гаварыць пра камерцыйны складнік, інвестары. Заметили ошибку? Выделите текст, нажмите Ctrl+Enter и оставьте замечание!